CELEX: 32016R1705
Language: et
Date: 2016-09-09 00:00:00
Title: Euroopa Keskpanga määrus (EL) 2016/1705, 9. september 2016, millega muudetakse määrust (EÜ) nr 1745/2003 (EKP/2003/9) kohustuslike reservide kohaldamise kohta (EKP/2016/26)

23.9.2016   
               
               
                  ET
               
               
                  Euroopa Liidu Teataja
               
               
                  L 257/10
               
            EUROOPA KESKPANGA MÄÄRUS (EL) 2016/1705,
      9. september 2016,
      millega muudetakse määrust (EÜ) nr 1745/2003 (EKP/2003/9) kohustuslike reservide kohaldamise kohta (EKP/2016/26)
      EUROOPA KESKPANGA NÕUKOGU,
      võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 19.1,
      võttes arvesse nõukogu 23. novembri 1998. aasta määrust (EÜ) nr 2531/98 kohustuslike reservide kohaldamise kohta Euroopa Keskpanga poolt (1),
      ning arvestades järgmist:
      
                  (1)
               
               
                  Pankadevaheliste kohustuste väljajätmiseks reservibaasist tuleb võlaväärtpaberite kategoorias kohustuste osas tähtajaga kuni kaks aastat aluseks võtta euroalaülene makrosuhtarv järgmise vahel: a) krediidiasutuste poolt emiteeritud asjaomaste instrumentide kogum, mida hoiavad muud krediidiasutused EKP ja osalevate keskpankade juures; ja b) krediidiasutuste poolt emiteeritud instrumentide kogujääk. Täiendavalt tuleb selgitada Euroopa Keskpanga määruse (EÜ) nr 1745/2003 (EKP/2003/9) (2) artikli 3 lõikes 2 sätestatud standardmahaarvamise kohaldamise meetodit.
               
            
                  (2)
               
               
                  Seetõttu tuleb määrust (EÜ) nr 1745/2003 (EKP/2003/9) vastavalt muuta,
               
            ON VASTU VÕTNUD KÄESOLEVA MÄÄRUSE:
      Artikkel 1
      Muudatused
      Määrust (EÜ) nr 1745/2003 (EKP/2003/9) muudetakse järgmiselt.
      
                  1)
               
               
                  Artiklit 3 muudetakse järgmiselt:
                  
                              a)
                           
                           
                              lõiked 1 ja 2 asendatakse järgmistega:
                              „1.   Asutuse reservibaas sisaldab järgmisi vahendite vastuvõtmisest tulenevaid kohustusi, mis on määratletud Euroopa Keskpanga määruses (EL) nr 1071/2013 (EKP/2013/33) (*) kehtestatud EKP aruandlusraamistikus:
                              
                                          a)
                                       
                                       
                                          hoiused ja
                                       
                                    
                                          b)
                                       
                                       
                                          emiteeritud võlaväärtpaberid.
                                       
                                    Juhul kui asutusel on kohustusi seoses sama üksuse filiaali, peakontori või registrijärgse asukohaga, mis asub väljaspool osalevaid liikmesriike, peavad need kohustused sisalduma reservibaasis.
                              2.   Reservibaasist jäetakse välja järgmised kohustused:
                              
                                          a)
                                       
                                       
                                          kohustused muude asutuste ees, mis ei ole EKP kohustusliku reservi nõudest vabastatud asutuste nimekirjas kooskõlas artikli 2 lõikega 3; ja
                                       
                                    
                                          b)
                                       
                                       
                                          kohustused EKP või osaleva RKP ees.
                                       
                                    
                                 (*)  Euroopa Keskpanga määrus (EL) nr 1071/2013, 24. september 2013, rahaloomeasutuste sektori bilansi kohta (EKP/2013/33) (ELT L 297, 7.11.2013, lk 1).“;"
						
                           
                        
                              b)
                           
                           
                              lisatakse järgmine lõige 2a:
                              „2a.   Lõike 1 punktis a osutatud kohustuse liigi „Hoiused“ osas toimub lõikes 2 osutatud väljajätmine järgmiselt: asutus esitab asjaomasele osalevale RKP-le tõendid lõike 2 punktides a ja b osutatud kohustuste summa kohta ja tõendatud summa jäetakse reservibaasist välja.
                              Lõike 1 punktis b osutatud kohustuse liigi „Emiteeritud võlaväärtpaberid“ osas teostatakse lõikes 2 osutatud väljajätmine, lahutades reservibaasist summa järgmiselt:
                              
                                          a)
                                       
                                       
                                          asutus esitab asjaomasele osalevale RKP-le tõendid lõike 2 punktides a ja b osutatud kohustuste summa kohta ja tõendatud summa jäetakse reservibaasist välja;
                                       
                                    
                                          b)
                                       
                                       
                                          kui asutus ei saa asjaomasele osalevale RKP-le lõike 2 punktides a ja b osutatud kohustuste summat tõendada, kohaldab asutus tema poolt emiteeritud kuni kaheaastase (k.a) esialgse tähtajaga võlaväärtpaberite jäägi suhtes EKP veebilehel avaldatud standardmahaarvamist.“
                                       
                                    
                        
            
                  2)
               
               
                  Määrusest jäetakse välja sõnad „monetaar- (rahandus-) ja pangandusstatistika“.
               
            Artikkel 2
      Lõppsätted
      Käesolev määrus jõustub 14. detsembril 2016.
      
         Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
         Frankfurt Maini ääres, 9. september 2016
         
            
               EKP nõukogu nimel
            
            
               EKP president
            
            Mario DRAGHI
         
      
      
         (1)  EÜT L 318, 27.11.1998, lk 1.
      
         (2)  Euroopa Keskpanga 12. septembri 2003. aasta määrus (EÜ) nr 1745/2003 kohustuslike reservide kohaldamise kohta (EKP/2003/9) (ELT L 250, 2.10.2003, lk 10).